Jautājums:

“Mums radās precizējošs jautājums par konkursa nolikumu.
Ja viens no autoriem ir rakstījis reklāmrakstus Baltic Outlook žurnālam, taču, kā jau reklāmrakstā - autors tur netiek uzrādīts. Vai pareizi saprotu, ka šāds raksts netiks "ieskaitīts", vērtējot konkursa rezultātus?”


Atbilde:

Nolikuma 4.2.4.1., 4.2.5.1. un 4.2.6.1. apakšpunktā piesaistītā autora pieredzi apliecina ar oriģinālrakstu publikāciju saitēm vai ekrānizdrukām no pakalpojuma saņēmēja interneta vietnes, kas satur atsauci uz oriģinālraksta autoru. 
Komisija skaidro, ka gadījumā, ja publicētajā rakstā nav norādīta atsauce uz autoru, tad piesaistītā autora pieredzi var apliecināt arī ar citiem dokumentiem, no kuriem nepārprotami secināms attiecīgā oriģinālraksta autors, piemēram:
1. pozitīva rakstveida atsauksme vai cita veida dokuments (tostarp nodošanas–pieņemšanas akts u.c.) no pakalpojuma saņēmēja;
2. pakalpojuma saņēmēja apliecinājums par attiecīgā autora sagatavotajiem oriģinālrakstiem, kas satur saites uz oriģinālrakstu publikācijām, to ekrānizdrukas no interneta vietnes vai drukāto publikāciju kopijas.

Tādējādi pretendents attiecīgā autora pieredzi par rakstiem, kuros autors nav norādīts, var apliecināt ar citiem iesniegtajiem dokumentiem, kas nepārprotami apliecina konkrētā raksta autorību. 
